„Shallow” a primit o nominalizare și a câștigat un premiu la categoria „Cea mai bună melodie originală – Film de lungmetraj”, la ediția din 2018 a premiilor Hollywood Music in Media. A câștigat, de asemenea, premiul pentru cea mai bună melodie originală la a 23-a ediție premiilor Satellite, și la ceremonia Los Angeles Online Film Critics Society. Piesa a câștigat premiul Critics' Choice pentru cel mai bun cântec, și Globul de Aur pentru cea mai bună melodie originală, la cea de-a 76-a ediție a premiilor Globul de Aur. Single-ul a primit patru nominalizări la a 61-a ceremonie a premiilor Grammy, la categoriile „Înregistrarea anului”, „Melodia anului”, „&lt;a href="Premiul%20Grammy%20pentru%20cea%20mai%20bun%C4%83%20interpretare%20pop%20a%20unui%20duo/grup"&gt;Cea mai bună interpretare pop a unui duo/grup&lt;/a&gt;” și „Cel mai bun cântec scris pentru un film, televiziune sau alte”, câștigându-le pe ultimele două. „Shallow” a câștigat, de asemenea, premiul BAFTA pentru cea mai bună coloană sonoră în 2019 și, în același an, a primit premiul Oscar pentru cea mai bună melodie originală la cea de-a 91-a ediție a premiilor Academiei Americane de Film.